SPRÁVA ZO ZAHRANIČNEJ PRACOVNEJ CESTY č. 131, 164 a 165/2015

1.  Účastník ZPC:
Mgr. Eva Chmelková, CVTI SR, Lamačská cesta 8/A, 811 04 Bratislava, Odbor knižničných fondov, sekcia Vedecká knižnica, AJ
Ing. Jozef Dzivák, CVTI SR, Lamačská cesta 8/A, 811 04 Bratislava, Odbor informačných technológií, Úsek informačných a komunikačných technológií, AJ
Ing. Miroslav Čapkovič, PhD., CVTI SR, Lamačská cesta 8/A, 811 04 Bratislava, Odbor rozvoja informačných služieb, Úsek informačných a komunikačných technológií, AJ

2.  Zahraničná pracovná cesta:
Názov: LIBER 2015
Miesto: Londýn, University of London, Senate House
Termín a trvanie: 23. jún – 26. jún 2015
Účel cesty: účasť na 44. ročníku medzinárodnej konferencie LIBER 2015 : Towards Open Science 
Cestovné náklady, ubytovanie a ostatné nevyhnutné výdavky hradené z projektov OpenAIRE2020 a NISPEZ II

3.  Rámcový program pobytu:
23. 06. 2015                06:35         	odchod z Bratislavy
                                    07:55         	príchod do Londýna
                                    11:30 – 12:45    	jednanie s firmou BMJ
                                    14:00 – 18:00	workshop
24. 06. 2015                9:00 – 12:00 	workshop
                                    13:00 – 16:30    	odborný program konferencie
25. 06. 2015                9:00 – 17:30	odborný program konferencie
26. 06. 2015                9:00 – 14:00	odborný program konferencie
                                    19:50	odchod z Londýna
                                    23:15           	príchod do Bratislavy      

4.  Stručný priebeh rokovaní, resp.  študijného pobytu:

23.06.2014
NEREUS Workshop – Open Data Restricted Data and the Library Role – Practical Cases in Economics and Social Sciences
Problematika otvorenej vedy a otvorených dát je veľmi aktuálnou témou a stále väčší dôraz sa kladie na efektívny manažment výskumných dát. Workshop bol zameraný predovšetkým na narábanie s výskumnými dátami z oblasti ekonomických a sociálnych vied. Svoje skúsenosti z oblasti manažmentu výskumných dát, konkrétne problémy, s ktorými sa výskumníci stretávajú v praxi, a tiež to, akú úlohu v celom procese môžu zohrávať knižnice, predstavila vo svojom príspevku v prvej časti workshopu Britská knižnica pre politické a ekonomické vedy (British Library for Political and Economic Science). Druhá časť workshopu bola venovaná diskusii a práci v skupinách v nadväznosti na prednesený príspevok.
V rovnakom čase sa konal aj druhý workshop pod názvom Scholarly Communication and Research Infrastructures SC Workshop: Libraries and Research Data: Towards a New Leadership Role: Part I.

24.06.2015
OpenAire Gold Open Access Pilot Workshop: Open Access Publishing Models and APC Workflows
Pred oficiálnym zahájením konferencie sa konal blok workshopov. Jedným z nich bol aj workshop venovaný pilotnému projektu OpenAIRE2020 Gold Open Access (OA) Pilot, kde riešitelia projektu zrekapitulovali doterajšie modely OA publikovania, zároveň predstavili už dosiahnuté výsledky, ciele a tiež problémy, s ktorými sa pri riešení tohto modelu publikovania stretli. Rovnako ponúkli viacero odporúčaní, ako možno výskumníkom pomôcť zorientovať sa v celom procese OA publikovania. 

Konferencia bola oficiálne zahájená otváracím ceremoniálom o 13:00 hod., po ktorom nasledovali slávnostné príhovory profesora Adriana Smitha z University of London; Dr. Paula Ayrisa z University College London a prezidentky LIBERu pani Kristiiny Hormia-Poutanen. Celkovo bola konferencia v priebehu 3 dní rozdelená do 12 tematických blokov.
Prvá prednáška pod názvom Science and the Library in the 21st Century sa venovala knižniciam a ich úlohe v 21. storočí v súvislosti s vedeckým výskumom a tomu, ako knižnica zvláda reagovať na súčasné trendy v publikovaní výsledkov vedy. Čo by mali knižnice robiť pre maximalizáciu distribúcie poznatkov predniesol vedúci vládneho Úradu pre vedu V. Británie Sir Mark Walport. 
V príspevku Open Science: From Vision to Action popísal Dr. Jean-Claude Burgelman svoje poznatky z jednania s kľúčovými hráčmi na poli tvorby národných politík a priblížil aké priority by mala mať v problematike otvorenej vedy Európska komisia.
Ďalšie prednášky boli rozdelené do štyroch tematických blokov:
1. Monitoring Open Access
Tuula Pääkkönen z Fínskej národnej knižnice predstavil v prednáške Thoughts on Work-in-Progress Crowdsourcing Metrics for Digital Collections portál, na ktorom sú verejne prístupné zdigitalizované noviny a časopisy. Popísal funkcionality, ktoré zlepšujú používateľské prostredie, a tiež skúsenosti s praktickým využívaním týchto funkcionalít. Dirk Pieper z Bielefeldskej Unverzitnej knižnice predstavil vo svojom príspevku Open APC Data in Germany program pre OA publikovanie, ktorý bol schválený nemeckou vládou a jeho fungovanie v praxi.
2. Developing Infrastructure
The Organisational and Technical Aspects of Slovenian Open Access Infrastructure bol príspevok Milana Ojsteršeka zo slovinskej Mariborskej univerzity, kde predstavil slovinskú národnú sieť OA repozitárov. Zameral sa predovšetkým na organizačnú a technologickú stránku budovania OA infraštruktúry v Slovinsku. Katarzyna Ślaska z Poľskej národnej knižnice predstavila už fungujúci projekt Academica, a teda tzv. Digitálnu výpožičnú knižnicu vedeckých publikácií, na ktorej vývoji sa pracuje od roku 2012. Cieľom projektu je poskytnúť nový rozmer medziknižničnej výpožičnej službe. V príspevku Academica: A New Quality in Interlibrary Loan Systems odzneli základné fakty, spôsob fungovania systému a rovnako štatistické údaje jeho využívania. 
3. Data Exploitation and Reuse
O tom, akými rôznymi spôsobmi ovplyvňujú autorské práva získavanie vedeckých dát a ich sprístupňovanie hovorila v príspevku Is Europe Falling Behind in Data Mining? Copyright Law’s  Impact on Data Mining in Academic Research Lucie Guibault z University of Amsterdam. Druhou prednáškou bloku bola prednáška Pinar Öztürk z Norwegian University of Science and Technology, pod názvom Can Computational  Knowledge Discovery Tools Speed Up Scientific Discovery?
4. New Metrics 
V poslednom bloku prvého dňa konferencie odznel príspevok Evidence that Data Sharing Increases Citation Impact od Bertli F. Dorch z Dánska, ktorý hovoril o väčšej pravdepodobnosti citovania vedeckých článkov, ktoré sú prelinkované s dátami. Poslednou prednáškou bola Altmetrics in Action: Using Metrics Tools to Extend Library Research Support Services, ktorej autori sú Natalia Madjarevic a Scott Taylor z Veľkej Británie.

25.06.2015
Dopoludňajší program druhého dňa tvorili opäť štyri tematické bloky:
5. New Models for Libraries
V prvom bloku druhého dňa odznel príspevok Working Towards Open Access for Monographs – A Pilot with UK Universities od Eelco Ferwerda z holandskej nadácie OAPEN, ktorý priblížil praktickú implementáciu služieb týkajúcich sa OA monografií. Sofia Wennström zo Štokholmskej univerzity v príspevku A Library Infrastructure for the Practices of Scholarly Communication predstavila aktuálne výzvy univerzitného vydavateľstva v súvislosti s publikovaním OA kníh a časopisov. bwFDM Communities – A Research Data Management Initative in the State of Baden-Wuerttemberg, Germany od Karlheinza Pappenbergera z Univerzity v Kostnici ponúkol pohľad na projekt, ktorý má za úlohu vybudovať inovatívnu informačnú infraštruktúru pre všetky univerzity, výskumné inštitúcie a univerzity aplikovanej vedy v juhozápadnom Nemecku.
6. Strategy and Policy
Druhý blok sa venoval problematike OA stratégie a tvorbe OA politiky. Prvým príspevkom bol Be Careful What You Wish For – Unexpected Policy Consequences od Danny Kingsley z Univerzity v Cambridge, ktorá predstavila ako vyzerá reálny stav otvoreného publikovania vo Veľkej Británii a aký pohľad na povinnosť publikovať OA majú samotní výskumníci. Prednáška pod názvom Joint Research Centre’s Open Access Policy od Giacinta Piera Tartaglia z Joint Research Centre (JRC) v Taliansku poskytla informácie o aktivitách a úlohách JRC v súvislosti s OA. Sheila Corrall z Pitsburskej univerzity a Stephen Pinfield z Univerzity v Sheffielde predniesli posledný príspevok bloku pod názvom ‘Open’ Initiatives in Higher Education Institutions: Towards an Integrated Strategy.  
7. Tools and Services
Tretí blok druhého dňa konferencie otvorila Jackie Proven z Univerzity v St. Andrews s príspevkom The Emerging Role of Institutional CRIS in Facilitating Open Scholarship, kde popisuje vývoj inštitucionálnych CRIS (Current Research Information Systems) systémov a zmeny, ktorými prešli. Prednáška Making Research Data Repositories Visible – The re3data.org Registry od autorov Franka Scholzeho, Heinza Pampela a Paula Vierkanta z Nemecka predstavila projekt re3data.org. Playing Games in the Library: Is This Serious? – A French Overview od Cécile Swiatek z Francúzskej asociácie knižníc (ABF) sa sústredila na francúzske akademické knižnice a spôsoby akými možno využiť hranie hier pre priblíženie sa verejnosti, či zlepšenie ich služieb.
8. Collaboration with Stakeholders
Kristiina Hormia-Poutanen z fínskej Národnej knižnice hovorila v prednáške Collaboration at International, National and Institutional Level is Vital in Fostering Open Science o otvorenej vede vo Fínsku, o výskumných iniciatívach a o aktivitách LIBERu v súvislosti s otvorenou vedou. Príspevok Developing Infrastructure to Support Closer Collaboration of Aggregators with Open Repositories od Petra Knotha a Nancy Pontika z Veľkej Británie priblížil projekt CORE (COnnecting REpositories). Posledným príspevkom štvrtého bloku bol A Library-Publisher Partnership for Open Access: Building an Innovative Relationship between Scholarly Publishers and Academic Libraries od Monicy Ward a Joanie Lavoie z Kanady, ktoré hovorili o spolupráci konzorcia Érudit a spoločenstva 75 kanadských univerzít, tzv. CRKN (Canadian Research Knowledge Network) na poli OA.

Popoludňajší blok priniesol ďalšie štyri prednášky: Open Access in the Humanities Disciplines: Why is it so Hard and How Can We Fix It? od Martina Paula Evea z University of London priblížil stav OA v oblasti humanitných vied. Po prvej prednáške stručne predstavili v prvom kole autori svoje postery. Po obede pokračoval program sponzorskými príspevkami. Prvým bol Invenio ‘NEXT’: The Next Generation Digital Library, ktorý predniesol Kenneth Hole zo spoločnosti TIND Technologies zo Švajčiarska. Christine Stohn z Ex Librisu predniesla príspevok pod názvom Discovery, Learning, Teaching: The Library as an Integral Part of Higher Education. Poslednou prednáškou bola Strategies for Promoting Open Access in a Global Context od Manony Ress z USA, ktorá sa sústredila na stratégie a spôsoby, akými možno propagovať OA databázy. Po jej prednáške nasledovalo druhé kolo krátkych prezentácií posterov. Poslednou časťou štvrtkového program bola panelová diskusia na tému Research Libraries 2027, kde hlavnými diskutérmi boli Caroline Brazier z British Library, Clifford Lynch z CNI, Kristiina Hormia-Poutanen z LIBERu a Elliot Shore z ARL.

26.06.2015
V piatok dopoludnia odzneli prednášky v posledných štyroch tematických blokoch:
9. Promotion and Engagement
Prvým príspevkom bola prezentácia od Christine Okret-Manville z Francúzska Social Networks for Research and Open Access: French Researchers at the Crossroads, v ktorom predstavila národný prieskum vo Francúzsku, ktorý mal zodpovedať otázku, či by sociálne siete pre výskum boli vhodným prostriedkom, ktorý by mal dosah na vedcov a výskumníkov a dokázal by ich motivovať k väčšej participácii a záujmu o Open Access. Wendy White z Univerzity v Southamptone predniesla o tom, akým spôsobom môžu knižnice prispieť k rozvoju otvorenej vedy v príspevku Opening up Research: Librarians as Leaders and Collaborators for Change. Poslednou prednáškou bloku bola dissem.in: Open Access Policies Made Easy Francúza Antonina Delpeucha, ktorý hovoril o webovej platforme dissem.in, ktorá združuje metadáta z rôznych zdrojov za účelom poskytnutia jasného obrazu stavu prístupnosti jednotlivých publikácií vedeckých výskumníkov.

10. Support and Training
Druhý blok bol venovaný podpore a praktickým spôsobom, akými inštitúcie môžu podporiť otvorenú vedu. Astrid Orth z Nemecka hovorila o projekte FOSTER, ktorého cieľom je identifikácia, rozvoj a poskytovanie tréningového obsahu pre všetkých účastníkov procesu otvoreného publikovania v európskom výskumnom priestore. Príspevok odznel pod názvom Where Librarians Can Learn and Teach Open Science for European Researchers. V ďalšom príspevku Innovative Research Services: The Library and Research Services Facilitating Open Science at Queen’s University prezentovala Sharon A. Murphy z Queen’s University v Kanade prípadovú štúdiu na tému spolupráce výskumného centra a knižnice na univerzite v súvislosti s podporou otvorenej vedy. Tretím príspevkom bola prípadová štúdia More Than Sum of its Parts: the Biodiversity Heritage Library as a Case Study in Open Science, ktorú odprezentovala Jane E. Smith z Veľkej Británie.  

11. Transparency and Reproducibility
Francúzsky projekt ISTEX a jeho jednotlivé úrovne a ciele predstavil Laurent Schmitt v príspevku ISTEX: An Innovative Scientific Repository for the French Research Community. Príspevok Selecting Research Data for Reuse: Challenges During the Implementation of Support for Data Archiving in Research Libraries od Any Elisabeth van Meegen z Amsterdamskej univerzity hovoril o novom prístupe k rozvoju a spolupráci pri zbere, spracovávaní a uchovávaní dát vo výskumných knižniciach v Holandsku. Elizabeth Josephine Lyon z Pitsburskej univerzity priblížila v prednáške Transparency: The Emerging Third Dimension of Open Science nevyhnutnosť zahrnúť do prostredia otvorenej vedy predovšetkým transparentnosť a čo to bude znamenať pre knižnice v praxi. 

12. Preservation and Reproducibility
V príspevku Preservation of Enhanced Publications predstavila výsledky projektu týkajúceho sa pridružených publikácií – The Enhanced Publications Project Barbara Sierman z holandskej Národnej knižnice. Mikko Tolonen z Helsinskej univerzity predniesol príspevok s názvom Open and Reproducible Analytical Workflows in the Humanities: The Case of Finnish Bibliographic Metadata. O úlohách vedeckých knižníc v súvislosti so zabezpečením prístupu k vedeckým dátam v online prostredí a o potrebe spolupráce medzi jednotlivými zložkami procesu publikovania a uchovávania výsledkov vedeckého výskumu hovoril Peter Michael Burnhill z USA v príspevku Actions to Ensure the Integrity and Continuity of the Scholarly Record. Posledným príspevkom štvrtého bloku bol The Missing Piece: Saving Software for Reproducible Research od autora Jeza Copea, z Imperial College London, ktorý hovoril o výhodách softvéru vyvinutého presne pre potreby výskumníkov.

Posledné tri príspevky odzneli ešte pred obedom. Prvým bol What Does it Take to Make Networked and Open Science Sustainable? od Catriony MacCallum z Public Library of Science (PLOS) v USA, v ktorom hovorila o vedeckom publikovaní, kde zdôraznila fakt, že nové formy publikovania, akou je práve Open Access a celkovo publikovanie na internete, síce predstavujú nové formy vedeckej komunikácie, ale je potrebné zabezpečiť ich udržateľnosť, čo si vyžaduje nielen obsahové a technologické zabezpečenie, ale aj spoluprácu všetkých, ktorí sa na celom procese podieľajú.  V rámci bloku boli udelené tri ceny za knihovnícke inovácie – Library Innovation Awards. V ďalšej prednáške predstavil Wim van der Stelt zo spoločnosti Springer možnosti OA publikovania, ktoré Springer ponúka a akou politikou sa v procese publikovania riadi. Príspevok odznel pod názvom Springer Compact: Make Researchers Comply with their Funders’ Open Access Policies. Posledným príspevkom celej konferencie bol Choosing and Implementing a Discovery Tool: The Case of EDS at Hebrew University, v ktorom Edith Falk z Hebrejskej univerzity v Izraeli priblížila na príklade svojej knižnice skúsenosti s discovery službami a ich vplyv na využívanie zdrojov knižnice.

Počas konferencie prebehli rokovania o spolupráci medzi zúčastnenými zástupcami CVTI SR a spoločnosťami BMJ, Royal Society of Chemistry, Emerald a ďalšími.

5.  Odporúčané závery:
ZPC umožnila zástupcom CVTI SR zúčastniť sa medzinárodnej konferencie, ktorá tento rok priniesla aktuálne informácie z oblasti otvorenej vedy a otvoreného prístupu k výsledkom vedeckého výskumu, z oblasti digitalizácie, budovania repozitárov a uchovávania, archivovania a sprístupňovania  vedeckých dát a e-zdrojov. Nové poznatky a ich implementácia sú nevyhnutné a budú s ohľadom na slovenské podmienky použité pri realizácii aktivít vyplývajúcich z projektov, na ktorých aktuálne v CVTI SR pracujeme. 

6.   Prehľad prinesenej dokumentácie a miesto jej uloženia
Abstrakty prednášok a ppt prezentácie sú zverejnené na stránkach podujatia http://www.liber2015.org.uk/programme/
 
7.   Osobitne vyhodnotený očakávaný prínos ZPC
Účasť na konferencii vyplýva tak z funkcie CVTI SR ako Národného referenčného bodu pre Open Access, ako aj z potreby nadobudnutia nových poznatkov pri budovaní open source repozitára a riešení aktuálne prebiehajúcich (NISPEZ II) aj budúcich projektov riešiacich problematiku e-zdrojov. Prínosom je získanie nových kontaktov na medzinárodnej úrovni a možnosť nadviazania spolupráce, či výmena informácií a skúseností.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na webstránke MŠVVaŠ SR a na intranete CVTI SR.

Súhlasím so zverejnením správy na internete

Správu vypracovali: Mgr. Eva Chmelková		                  ......................................
                                   Ing. Jozef Dzivák                                      .......................................
                                   Ing. Miroslav Čapkovič, PhD.                 .......................................    
Dátum:  10. 07. 2015
								
Správu schválil:  prof. RNDr. Ján TURŇA, CSc., generálny riaditeľ  ......................................